मिदनापुर मेडिकल कॉलेज और अस्पताल
मिदनापुर मेडिकल कॉलेज और अस्पताल भारत के पश्चिम बंगाल राज्य के मिदनापुर में स्थित एक सरकारी मेडिकल कॉलेज है। इसकी स्थापना वर्ष 2004 में हुई थी। इस कॉलेज में बैचलर ऑफ मेडिसिन एंड सर्जरी (एमबीबीएस) की डिग्री के साथ-साथ विशिष्ट और पोस्ट-डॉक्टोरल डिग्री भी प्रदान की जाती है। यहां नर्सिंग और पैरा-मेडिकल पाठ्यक्रम भी कराये जाते हैं। यह कॉलेज पश्चिम बंगाल स्वास्थ्य विज्ञान विश्वविद्यालय के अंतर्गत और राष्ट्रीय चिकित्सा आयोग द्वारा मान्यता प्राप्त है। इस कॉलेज से जुड़ा अस्पताल मिदनापुर जिले के सबसे बड़े अस्पतालों में से एक है। कॉलेज में चयन राष्ट्रीय पात्रता व प्रवेश परीक्षा (नीट) के माध्यम से योग्यता के आधार पर किया जाता है। वर्ष 2019 से यहां प्रति वर्ष स्नातक के लिए 200 छात्रों को प्रवेश दिया जाता है।